निशुल्क पाठ्यपुस्तक नहीं मिलने पर जताया रोष
राजस्थानशिक्षक संघ प्रगतिशील के मुख्य महामंत्री धर्मेंद्र गहलोत ने बताया कि अद्र्धवार्षिक परीक्षा पूरी हो गई है, लेकिन कक्षा 6 से 8 के छात्र-छात्राओं को निशुल्क पाठ्यपुस्तकों से वंचित रखा गया है। इस बारे में मंगलवार को संगठन के प्रतिनिधि मंडल ने कलेक्टर वी सरवन कुमार जिला शिक्षा अधिकारी शीशराम से मिलकर समस्या बताई। गहलोत ने बताया कि शिवगंज ब्लॉक समेत जिले के अन्य ब्लॉकों में भी समविंत हुए स्कूलों में सीनियर सैकेंडरी स्कूलों की कक्षा 6 से 8 में अध्ययन करने वाले छात्र-छात्राओं को अद्र्धवार्षिक परीक्षा पूरी होने के बाद भी निशुल्क पाठ्यपुस्तक नहीं मिली है। संगठन के प्रतिनिधि मंडल के सदस्यों ने कलेक्टर जिला शिक्षा अधिकारी के समक्ष इस बारे में रोष जताते हुए शिक्षा विभाग के अधिकारियों पर निष्क्रिय होने का आरोप लगाया। इस पर कलेक्टर ने प्रतिनिधि मंडल को आश्वास्त किया कि निशुल्क पाठ्यपुस्तकों की कमी है। जल्द ही वितरण करवा दी जाएगी।
hin_Deva hin_Deva